
บทคัดย่อ
การเปรียบเทียบประสิทธิภาพการยับยั้งเชื้อ Escherichia coli ของสารสกัดหยาบ จากขมิ้นชันที่ได้จากการสกัดแบบปกติและการสกัดเสริมด้วยคลื่นอัลตราโซนิกมีวัตถุประสงค์เพื่อศึกษา และเปรียบเทียบประสิทธิภาพการยับยั้งเชื้อ E.coli ของสารสกัดหยาบจากขมิ้นชันที่ได้จากวิธีการสกัด ที่แตกต่างกัน โดยเตรียมสารสกัดที่  ความเข้มข้นร้อยละ 0.0, 0.5, 1.0 และ1.5 และทดสอบฤทธิ์ยับยั้งเชื้อด้วยวิธี agar diffusion ผลการศึกษาพบว่า สารสกัดหยาบจากขมิ้นชันที่สกัดแบบปกติความเข้มข้น ร้อยละ 0.0, 0.5, 1.0, 1.5 และชุดควบคุมบวก (Penicillin) มีขนาดวงยับยั้งเฉลี่ย 0.00±0.00, 7.83±0.29, 8.67±0.28, 9.00±0.50 และ20.00±4.86 ตามลำดับ สารสกัดหยาบจากขมิ้นชันที่สกัดเสริมด้วยคลื่นอัลตราโซนิกความเข้มข้นร้อยละ 0.0, 0.5, 1.0, 1.5 และชุดควบคุมบวก (Penicillin) มีขนาดวงยับยั้งเฉลี่ย 0.00±0.00, 9.67±1.76, 10.33±0.29, 11.17±3.69 และ20.00±4.86 ตามลำดับ                    จากผลการศึกษาแสดงให้เห็นว่า สารสกัดหยาบจากขมิ้นชันที่สกัดด้วยวิธีเสริมด้วยคลื่นอัลตราโซนิกสามารถยับยั้งเชื้อ E.coli ได้ดีกว่าสารสกัดแบบปกติในทุกความเข้มข้น และมีแนวโน้มในการยับยั้งเพิ่มขึ้นตามความเข้มข้น

คำสำคัญ: ขมิ้นชัน, เชื้อแบคทีเรีย Escherichia coli, คลื่นอัลตราโซนิก

1.บทนำ
ปัจจุบันปัญหาการปนเปื้อนของเชื้อจุลินทรีย์   ก่อโรคในอาหาร น้ำ และสิ่งแวดล้อม ถือเป็นปัญหาสำคัญที่ส่งผลกระทบโดยตรงต่อสุขภาพของมนุษย์ โดยเฉพาะเชื้อแบคทีเรีย Escherichia coli ซึ่งเป็นแบคทีเรียแกรมลบที่พบได้ทั่วไปในลำไส้ของคน และสัตว์ แม้ว่าเชื้อ E. coli บางสายพันธุ์จะไม่ก่อให้เกิดอันตราย แต่หากมีการปนเปื้อนในอาหารหรือแหล่งน้ำ อาจก่อให้เกิดอาการท้องเสีย อาหารเป็นพิษ และ    การติดเชื้อในระบบทางเดินอาหารได้ เชื้อดังกล่าวจึงเป็นตัวชี้วัดความไม่ปลอดภัย ด้านสุขาภิบาล ด้านสุขอนามัยของอาหาร และสิ่งแวดล้อม 
            การควบคุมและยับยั้งเชื้อแบคทีเรียก่อโรคส่วนใหญ่อาศัยสารเคมีหรือยาปฏิชีวนะ อย่างไรก็ตาม

การใช้สารเคมีและยาปฏิชีวนะอย่างต่อเนื่องอาจก่อให้เกิดปัญหาการดื้อยาของเชื้อจุลินทรีย์ รวมถึงผลกระทบต่อสิ่งแวดล้อมและความปลอดภัยของผู้บริโภค ในปัจจุบันมีการศึกษาสารจากธรรมชาติ โดยเฉพาะสมุนไพรไทย ที่มีฤทธิ์ในการยับยั้งเชื้อจุลินทรีย์และมีความปลอดภัยสูงมากขึ้น เช่นขมิ้นชัน (Curcuma longa L.) เป็นสมุนไพรไทยที่มี  การใช้มาอย่างยาวนานทั้งในด้านอาหารการแพทย์แผนไทย และการแพทย์ทางเลือก โดยสารออกฤทธิ์สำคัญในขมิ้นชัน ได้แก่ กลุ่มสารเคอร์คูมินอยด์ ซึ่งประกอบด้วยเคอร์คูมิน เดสเมทอกซีเคอร์คูมิน และ  บิสเดสเมทอกซีเคอร์คูมิน (Surajanametakul              et al., 2010) ซึ่งมีรายงานว่า สามารถต้านอนุมูลอิสระ ต้านการอักเสบ (Gul & Bakt, 2015) และมีฤทธิ์ยับยั้งการเจริญของจุลินทรีย์หลายชนิด รวมถึงเชื้อแบคทีเรีย    E. coli (Hashim & Bakar,2024) อย่างไรก็ตามประสิทธิภาพของสารสกัดจากขมิ้นชันขึ้นอยู่กัปริมาณและความเข้มข้นของสารออกฤทธิ์ที่ได้จากระบวน   การสกัด ดังนั้นคณะผู้จัดทำจึงมีความสนใจในการศึกษาการเปรียบเทียบประสิทธิภาพการยับยั้ง    เชื้อ E. coli ของสารสกัดหยาบจากขมิ้นชันที่ได้จากวิธีการสกัดแบบปกติและการสกัดเสริมด้วย            คลื่นอัลตราโซนิก เพื่อศึกษาและเปรียบเทียบวิธี      การสกัดที่แตกต่างกันส่งผลต่อฤทธิ์ในการยับยั้ง      เชื้อแบคทีเรียหรือไม่ ผลจากการศึกษานี้จะช่วยเพิ่มองค์ความรู้เกี่ยวกับผลของวิธีการสกัดต่อประสิทธิภาพ  การยับยั้งเชื้อแบคทีเรีย และสามารถใช้เป็นข้อมูลพื้นฐานสำหรับการศึกษาวิจัย และการประยุกต์ใช้ในระดับที่สูงขึ้นในอนาคตเพื่อสนับสนุนแนวทางการใช้ทรัพยากรธรรมชาติ  อย่างยั่งยืนลดการพึ่งพาสารเคมีในภาคการเกษตร และเป็นมิตรต่อสิ่งแวดล้อมในอนาคต

2. วิธีการดำเนินงาน
2.1 ขั้นตอนการเตรียมสารสกัดหยาบจากขมิ้นชันแบบปกติ 
ชั่งขมิ้นจำนวน 40 g แล้วผสมกับ เอทานอล 95% ปริมาตร 400 mL จากนั้นคนให้เข้ากันจนได้สารละลายที่เป็นเนื้อเดียวกัน แบ่งสารละลายที่ได้ออกเป็น 4 ขวด Erlenmeyer ขวดละ 100 mL ปิดฝาให้สนิทแล้วนำไปสกัดในเครื่องเขย่าแบบควบคุมอุณหภูมิที่ 50 องศาเซลเซียส เป็นเวลา 3 ชั่วโมง โดยตั้งค่าความเร็วรอบที่ 300 rpm หลังสกัดแล้วนำสารละลายมาเทใส่หลอด centrifuge ขนาด 15 mL และปั่นด้วยความเร็ว 3,500 rpm เป็นเวลา 10 นาที เพื่อแยกกากออก เก็บเฉพาะสารละลายส่วนใส จากนั้นนำส่วนใสที่ได้มากรองผ่านกระดาษกรองลงใน Beaker แล้วระเหยเอทานอลออก โดยใช้ Hot plate ที่อุณหภูมิต่ำกว่า 60 องศาเซลเซียส เพื่อป้องกันการเสื่อมสภาพของสารออกฤทธิ์ จนได้สารที่มีลักษณะข้น นำสารสกัดที่ได้บรรจุลงในขวดแก้วสีชาเพื่อป้องกันแสง และเก็บรักษาที่อุณหภูมิ 4 องศาเซลเซียส
2.2 ขั้นตอนการเตรียมสารสกัดหยาบจากขมิ้นชันที่เสริมด้วยคลื่นอัลตราโซนิก 
ผสมสารสกัดขมิ้นชัน 5 mL กับ น้ำมันกานพลู 
5 mL แล้วคนให้เข้ากันจนเป็นเนื้อเดียว จากนั้นผสม Tween-80 ปริมาตร 8 mL และ PEG-400 ปริมาตร       2  mL แล้วคนให้ผสมกันอย่างสม่ำเสมอ นำ oil phase และ surfactant phase มาผสมรวมกัน จากนั้นนำส่วนผสมเทลงในบีกเกอร์ จากนั้นวางลงใน               อ่างอัลตราโซนิก (ultrasonic bath) เป็นเวลา 30 นาที ที่อุณหภูมิ 50 องศาเซลเซียส เมื่อได้สารสกัดที่   ต้องการให้เก็บในภาชนะ ทึบแสง และเก็บที่อุณหภูมิ  –20 องศาเซลเซียส เพื่อคงสภาพความเสถียรของอนุภาค
2.3 ขั้นตอนการทดสอบประสิทธิภาพการยับยั้ง    เชื้อแบคทีเรีย E. coli ด้วยวิธี disc diffusion  
นำจานเพาะเชื้อไปอบที่อุณหภูมิ 180          องศาเซลเซียส นาน 4 ชั่วโมง เพื่อฆ่าเชื้อ เตรียมอาหารเลี้ยงเชื้อเหลว Nutrient Broth (NB) โดยผสม NB medium ในอัตราส่วน 2.25 : 250 (g/mL) แล้วแบ่งใส่หลอดทดลองขนาด 10 mL จำนวน 10 หลอด และ       15 mL จำนวน 15 หลอด พร้อมเติมน้ำกลั่นให้ครบปริมาตร เตรียม Nutrient Agar (NA) โดยผสมผง agar กับน้ำกลั่น ในอัตราส่วน 14 : 500 (g/mL) แล้วต้มจนผง NA ละลายและนำไปต้มใน Hot plate จนใส เท NA ลงในขวดแก้วสีชาและนำไปนึ่งฆ่าเชื้อด้วย autoclave ที่ 121 องศาเซลเซียส เป็นเวลา 15 นาที นำ NA ที่ยังร้อนอยู่มาเทลงจานเพาะเชื้อภายใต้ตู้ชีวนิรภัยรอให้ NA แข็งตัวจากนั้นเปิดแสง UV ฆ่าเชื้อ 30 นาที และพักจานเพาะไว้ 24 ชั่วโมง ก่อนใช้งาน เตรียมสารสกัดขมิ้นโดยใช้น้ำกลั่นเป็นตัวทำละลาย ความเข้มข้น    ร้อยละ 0.5, 1.0 และ1.5 เตรียมสารควบคุมเชิงบวกโดยใช้ Penicillin 4 mg ผสมน้ำกลั่น 10 mL เพื่อใช้เป็นมาตรฐานในการเปรียบเทียบฤทธิ์ต้านเชื้อ เตรียม    สารควบคุมเชิงลบโดยใช้น้ำกลั่นปลอดเชื้อ เพื่อยืนยันว่าเขตยับยั้งที่เกิดขึ้นไม่ได้มาจากตัวทำละลาย เพาะเลี้ยงเชื้อแบคทีเรีย E. coli ในน้ำอาหารเหลว NB และบ่มที่ 37 องศาเซลเซียส นาน 24 ชั่วโมง เพื่อให้เชื้ออยู่ในช่วงเจริญเต็มที่ ใช้ inoculation loop แตะเชื้อ
แล้วป้ายให้ทั่วผิวจานอาหารแข็ง NA เพื่อให้แบคทีเรียกระจายอย่างสม่ำเสมอ เตรียมแผ่นกระดาษกรองโดยเจาะเป็นแผ่นกลม และนำไปแช่ในสารต่าง ๆ ได้แก่ น้ำกลั่นปลอดเชื้อ สารสกัดหยาบความเข้มข้นร้อยละ 0.5, 1.0, 1.5 และสารละลายpenicillin วางแผ่นกระดาษที่แช่สารแล้วลงบนจานเพาะแบคทีเรียในตำแหน่งที่กำหนดอย่างเป็นระบบ บ่มจานเพาะที่อุณหภูมิ         37 องศาเซลเซียส นาน 24 ชั่วโมง เพื่อสังเกตการเกิดเขตยับยั้งการเจริญของเชื้อแบคทีเรียรอบแผ่นกระดาษ
     2.4 ขั้นตอนการวัดขนาดวงยับยั้งเชื้อแบคทีเรีย E. coli 
หลังการบ่มจานเพาะเชื้อจนเกิดบริเวณยับยั้งการเจริญของแบคทีเรียรอบแผ่นกระดาษ                  (zone of inhibition) สังเกตตำแหน่งวงใสอย่างชัดเจน ใช้ไม้บรรทัดวัดเส้นผ่านศูนย์กลางของวงใสเพื่อให้ได้ค่าที่ถูกต้อง และมีความแม่นยำ บันทึกค่าที่วัดได้จากแต่ละซ้ำของแต่ละกลุ่มทดลองลงในตารางข้อมูล นำค่าที่วัดได้ไปคำนวณค่าเฉลี่ย (Mean) และส่วนเบี่ยงเบนมาตรฐาน (Standard Deviation; S.D.) ของแต่ละชุดการทดลอง เปรียบเทียบผลลัพธ์ระหว่าง    สารสกัดหยาบจากขมิ้นชัน สารสกัดหยาบจากขมิ้นชันเสริมด้วยคลื่นอัลตราโซนิก สารควบคุมบวก (Penicillin) และสารควบคุมลบ (น้ำกลั่น) เพื่อประเมินความสามารถในการยับยั้งเชื้อแบคทีเรีย E. coli ของแต่ละสารอย่างเป็นระบบ

3. ผลการทดลอง
3.1 การเปรียบเทียบประสิทธิภาพ          การยับยั้งเชื้อแบคทีเรีย E. Coil ของสารสกัดสารสกัดขมิ้นชัน
การทดลองนี้มีวัตถุประสงค์เพื่อศึกษาประสิทธิภาพของสารสกัดจากขมิ้นชันในการยับยั้ง   เชื้อแบคทีเรีย E. coli โดยดำเนินการทดสอบตามวิธีการที่กำหนด และบันทึกผลการทดลองในรูปแบบตารางเพื่อแสดงให้เห็นถึงความแตกต่างของประสิทธิภาพการยับยั้งเชื้อ ซึ่งผลการทดลองแสดงดังตารางที่ 1

ตารางที่ 1 ผลการยับยั้งเชื้อแบคทีเรีย E. coli ด้วยสารสกัดในรูปแบบต่างๆ
	Concentration of Crude Extract (%)
	Number of Tests (Repl-icates)
	Conventional Crude Extract
	Ultrasound-Assisted Crude Extract

	
	
	(Mean ± S.D.)
	(Mean ± S.D.)

	0.0
	3
	0.0 ± 0.0
	0.0 ± 0.0

	0.5
	3
	7.83 ± 0.29
	9.67 ± 1.76

	1.0
	3
	8.67 ± 0.28
	10.33 ± 0.29

	1.5
	3
	9.00 ± 0.50
	11.17 ± 3.69

	Penicillin
	3
	20.00 ± 4.86
	20.00 ± 4.86



รูปที่ 1 แสดงแผนภูมิการเปรียบเทียบประสิทธิภาพการยับยั้งเชื้อแบคทีเรีย E. coli ของสารสกัดขมิ้นชันรูปแบบการสกัดแบบปกติและการสกัดเสริมด้วยคลื่นอัลตราโซนิกในความเข้มข้นต่าง ๆ และ            สารควบคุม

จากผลการทดลอง พบว่า สารสกัดขมิ้นชันสามารถยับยั้งการเจริญของเชื้อ E. coli ได้โดยการสกัดแบบปกติที่ความเข้มข้นร้อยละ 0.0, 0.5, 1.0 และ1.5 มีค่าเฉลี่ยของขนาดวงยับยั้งการเจริญเท่ากับ 0.00±.00, 7.83±0.29, 8.67±0.28, 9.00±0.50มิลลิเมตร ตามลำดับ ขณะที่การสกัดแบบเสริมด้วยคลื่นอัลตราโซนิกที่ความเข้มข้นเดียวกัน มีค่าเฉลี่ย


เท่ากับ 0.00±0.00, 9.67±1.76, 10.33±0.29 และ   11.17±3.69 มิลลิเมตร ตามลำดับ ซึ่งมีค่าสูงกว่าวิธีการสกัดแบบปกติในทุกระดับความเข้มข้น แสดงให้เห็นว่าวิธีการสกัดมีผลต่อประสิทธิภาพในการยับยั้งเชื้อ และแนวโน้มของขนาดวงยับยั้งเพิ่มขึ้นตามความเข้มข้นของสารสกัด

4. สรุปและอภิปรายผล
4.1 สรุปผลการทดลอง
จากการศึกษาประสิทธิภาพการยับยั้ง          เชื้อ E. coli ของสารสกัดขมิ้นชันที่ได้จากการสกัดแบบปกติและการสกัดเสริมด้วยคลื่นอัลตราโซนิก โดย      วิธี agar diffusion ที่ความเข้มข้นร้อยละ 0.0, 0.5, 1.0 และ1.5 พบว่าสารสกัดทั้งสองวิธีสามารถยับยั้ง        เชื้อ E. coli ได้ และประสิทธิภาพเพิ่มขึ้นตาม          ความเข้มข้นของสารสกัด โดยการสกัดแบบปกติให้ขนาดวงยับยั้งเฉลี่ย0.00±0.00, 7.83±0.29, 8.67±0.28, 9.00±0.50  มิลลิเมตร ส่วนการสกัดเสริมด้วยคลื่นอัลตราโซนิกให้ค่าเฉลี่ย 0.00±0.00, 9.67±1.76, 10.33±0.29 และ11.17±3.69 มิลลิเมตร ซึ่งสูงกว่าวิธีการสกัดแบบปกติในทุกระดับความเข้มข้น
ชุดควบคุมลบไม่พบวงยับยั้ง แสดงว่า         ตัวทำละลายไม่มีผลต่อการยับยั้งเชื้อ ขณะที่             ชุดควบคุมบวกให้วงยับยั้งสูงที่สุด 20.00±4.86 มิลลิเมตร ยืนยันความถูกต้องของการทดลอง โดย  การวิเคราะห์ด้วยสถิติ t-test ที่ระดับนัยสำคัญ 0.05 พบว่าการสกัดแบบอัลตราโซนิกที่ความเข้มข้นร้อยละ 0.50 และ1.00 มีความแตกต่างอย่างมีนัยสำคัญ       ทางสถิติ (p < 0.05) แต่ที่ร้อยละ 1.5 ไม่แตกต่าง          (p > 0.05) ส่วนการสกัดแบบปกติพบความแตกต่างอย่างมีนัยสำคัญในทุกระดับ ความเข้มข้น (p < 0.05) สรุปได้ว่าการสกัดเสริมด้วยคลื่นอัลตราโซนิกช่วยเพิ่มประสิทธิภาพของสารสกัดขมิ้นชันในการยับยั้ง       เชื้อ E. coli ได้ดีกว่าวิธีการสกัดแบบปกติ
                 4.2 อภิปรายผลการทดลอง
จากผลการทดลองพบว่า สารสกัดหยาบจากขมิ้นชันทั้งที่สกัดด้วยวิธีปกติและการสกัดเสริมด้วยคลื่นอัลตราโซนิกสามารถยับยั้งการเจริญของเชื้อ

ด้วยคลื่นอัลตราโซนิกช่วยเพิ่มประสิทธิภาพของ     สารสกัดขมิ้นชันในการยับยั้งเชื้อ E. coli ได้ดีกว่าวิธีการสกัดแบบปกติ E. coli ได้ โดยสารสกัดหยาบจากขมิ้นชันที่สกัดด้วยวิธีปกติให้ ความเข้มข้นร้อยละ 0.0, 0.5, 1.0 และ1.5 ให้ขนาดวงยับยั้งเฉลี่ย 0.00±0.00, 7.83±0.29, 8.67±0.28 และ9.00±0.50 มิลลิเมตร ส่วนการสกัดเสริมด้วยคลื่นอัลตราโซนิกให้            ความเข้มข้นร้อยละ 0.0, 0.5, 1.0 และ1.5 ขนาดวงยับยั้งเฉลี่ย 0.00±0.00, 9.67±1.76, 10.33±0.29 และ   11.17±3.69 มิลลิเมตร ซึ่งสูงกว่าวิธีสกัดแบบปกติ    ทุกระดับความเข้มข้น แสดงให้เห็นว่าการเพิ่ม      ความเข้มข้นของสารสกัดและการสกัดด้วย             คลื่นอัลตราโซนิกช่วยเพิ่มประสิทธิภาพในการยับยั้งเชื้อ E. coli ผลการทดลองนี้สอดคล้องกับ Chahom และ Chaisakdanugull (2017), Insuan และคณะ (2022), Hashim และ Bakar (2024) และ Odo และคณะ (2023) ที่รายงานว่าการสกัดด้วย                คลื่นอัลตราโซนิกช่วยเพิ่มประสิทธิภาพของสารสกัดขมิ้นชันและสามารถยับยั้งเชื้อ E. coli ได้

ข้อเสนอแนะ 
ควรมีการศึกษาผลของตัวแปรที่เกี่ยวข้องกับการใช้คลื่นอัลตราโซนิกเพิ่มเติม เช่น เวลา                  ในการอัลตราโซนิก กำลังคลื่น และอุณหภูมิ เพื่อหาสภาวะที่เหมาะสมที่สุดในการสกัดสารออกฤทธิ์ เพิ่มช่วงความเข้มข้นของสารสกัดให้กว้างขึ้น เพื่อให้เห็นแนวโน้มความสัมพันธ์ระหว่างความเข้มข้นกับประสิทธิภาพในการยับยั้งเชื้อได้ชัดเจนยิ่งขึ้น              มีการวิเคราะห์ปริมาณสารสำคัญในสารสกัดจากขมิ้นชัน เช่น เคอร์คูมิน โดยใช้เครื่องมือ                    ทางวิทยาศาสตร์ เช่น UV-Vis หรือ HPLC เพื่อเชื่อมโยงความสัมพันธ์ระหว่างปริมาณสารออกฤทธิ์กับประสิทธิภาพในการยับยั้งเชื้อแบคทีเรีย

